I årtiet efter ikrafttrædelsen af forordning (EU) nr. 692/2011 har ny økonomisk, social og teknisk udvikling ført til ændrede behov hos dem, der anvender turismestatistikker. Effektivitetsgevinster i produktionsprocessen har også gjort det muligt at producere data på en mere rettidig, brugerrelevant måde. Denne delegerede retsakt tog hensyn til denne udvikling og ajourførte forordning (EU) nr. 692/2011 ved at ændre fristerne for fremsendelse af data og bilag I og II.

Ved artikel 3, stk. 2, og artikel 9, stk. 5, i forordning (EU) nr. 692/2011 tillægges Kommissionen beføjelser til at vedtage delegerede retsakter vedrørende tilpasning af bilagene og ændring af fremsendelsesfristerne for at tage hensyn til den økonomiske, sociale og tekniske udvikling.

Ved artikel 11, stk. 2, i forordning (EU) nr. 692/2011 tillægges Kommissionen beføjelser til at vedtage delegerede retsakter for en periode på fem år fra den 11. august 2011. Beføjelserne vil blive forlænget stiltiende for perioder på fem år, medmindre Europa-Parlamentet eller Rådet modsætter sig en sådan forlængelse senest tre måneder inden udløbet af hver periode.

Ved forordning (EU) nr. 692/2011 understreges yderligere betydningen af, at Kommissionen gennemfører relevante høringer under sit forberedende arbejde, herunder på ekspertniveau, inden den vedtager delegerede retsakter.

·tilpasning af bilagene for at tage hensyn til den økonomiske, sociale eller tekniske udvikling. Kommissionen kan dog ikke ændre bestemmelser i bilagene om de krævede datas frivillige karakter og begrænsningen af dataindsamlingen (artikel 3, stk. 2).

·ændring af fremsendelsesfristerne for data for at tage hensyn til den økonomiske, sociale eller tekniske udvikling (artikel 9, stk. 5) samt

a)en gradvis forbedring af fremsendelsesfristerne for alle månedlige data og fremsendelse af validerede data for alle månedlige og årlige datasæt (artikel 9)

b)årlig fremsendelse af følgende nye opdelinger for data om overnatninger i turistindlogeringsvirksomheder foretaget af hjemmehørende og ikkehjemmehørende med henblik på bedre geografisk og tidsmæssig detaljeringsgrad (bilag I, afsnit 2):

-månedlige data for NUTS 2-regioner

-data i henhold til urbaniseringsgraden, særskilt for kyst- og ikkekystzoner

-data for NUTS 3-regioner samt

-data for hovedstæder og andre udvalgte større byer

c)fremsendelse hvert tredje år af informationer fra efterspørgselssiden om digitale platforme, baseret på variabler vedrørende bestillingsmåden for indberettede rejser

d)årlig fremsendelse af finjusterede opdelinger for hovedtransportmidlet og hovedindlogeringen for indberettede rejser samt

e)årlig fremsendelse af pakkeudgifter, hvis de indberettede rejser er pakkerejser.

Den delegerede retsakt øgede ikke i væsentlig grad byrden for medlemsstaterne og respondenterne, og den påvirkede heller ikke den underliggende begrebsmæssige ramme.

Under sit forberedende arbejde med denne delegerede retsakt afholdt Kommissionen relevante høringer, herunder høringer på ekspertniveau. De hørte parter omfattede Ekspertgruppen vedrørende Turismestatistikker, Gruppen af Direktører for Erhvervsstatistikker og ekspertgruppen "De Nationale Statistiske Kontorer i det Europæiske Statistiske System". De blev hørt skriftligt og/eller på møder mellem juni 2018 og juni 2019, og Europa-Parlamentet og Rådet blev behørigt underrettet om resultaterne af høringerne.

Kommissionen vedtog den delegerede forordning den 1. august 2019 og underrettede Europa-Parlamentet og Rådet herom. Hverken Europa-Parlamentet eller Rådet gjorde indsigelse mod den delegerede forordning inden for den almindelige frist på to måneder. Efter udløbet af fristen på to måneder blev den delegerede forordning offentliggjort i Den Europæiske Unions Tidende den 9. oktober 2019, og den trådte i kraft den 29. oktober 2019.

·Kommissionens delegerede forordning (EU) 2020/1569

Kommissionens anden delegerede forordning tilpassede forordning (EU) nr. 692/2011 til den kendsgerning, at Det Forenede Kongerige har været et ikke-EU-land (tredjeland) siden 1. februar 2020. Fra den dato skulle de europæiske statistikker om turisme angive Det Forenede Kongerige som værende et ikke-EU-land. Den delegerede retsakt ajourførte de kategorier, der skal anvendes i forbindelse med bopælsland og bopælsområde for turister i turistindlogeringsvirksomheder, jf. afsnit 3 "E. Lande og geografiske områder" i bilag I til forordning (EU) nr. 692/2011, ved at medtage Det Forenede Kongerige som et særskilt land.

Kommissionen udøvede beføjelsen til at vedtage denne delegerede retsakt i henhold til artikel 3, stk. 2, i forordning (EU) nr. 692/2011.

Det Forenede Kongerige er en vigtig kilde til turister i EU, så Kommissionen havde brug for fortsat at modtage de indberettende landes data om indgående turiststrømme fra Det Forenede Kongerige særskilt, som det også var tilfældet for store partnere som f.eks. Rusland, USA, Canada, Brasilien, Kina og landene i Den Europæiske Frihandelssammenslutning (EFTA). Ændringen medførte ingen yderligere byrde for medlemsstaterne, da de allerede sendte disse data til Eurostat i kategorien "Den Europæiske Union (Unionen); angives særskilt: hver medlemsstat". Ændringen indebar kun et skift til en anden linje i indberetningsskemaet.

Under sit forberedende arbejde med denne delegerede retsakt afholdt Kommissionen relevante høringer, herunder høringer på ekspertniveau. De hørte parter omfattede Ekspertgruppen vedrørende Turismestatistikker, Gruppen af Direktører for Erhvervsstatistikker og ekspertgruppen "De Nationale Statistiske Kontorer i det Europæiske Statistiske System". De blev hørt ved skriftlig procedure mellem februar 2020 og maj 2020, og Europa-Parlamentet og Rådet blev behørigt underrettet om resultaterne af høringerne.

Kommissionen vedtog den delegerede forordning den 23. juli 2020 og underrettede Europa-Parlamentet og Rådet herom. Hverken Europa-Parlamentet eller Rådet gjorde indsigelse mod den delegerede forordning inden for den almindelige frist på to måneder. Efter udløbet af fristen på to måneder blev den delegerede forordning offentliggjort i Den Europæiske Unions Tidende den 29. oktober 2020, og den trådte i kraft den 18. november 2020.

Konklusion

Kommissionen har udøvet sine delegerede beføjelser korrekt og opfordrer Europa-Parlamentet og Rådet til at tage denne rapport til efterretning.